Source: http://dynweb.uef.fi/kokous/2018924-5.HTM
Timestamp: 2019-08-24 23:20:22+00:00
Document Index: 20813274

Matched Legal Cases: ['hD ', 'hD ', 'hD ', 'hD ', 'hD ', 'hD ', 'hD ', 'hD ']

Professorin,kasviekologia, erityisesti ilmastonmuutos ja vasteet, tehtävän tehtäväntäyttöseloste sekä dekaanin ehdotus MMT Frank Berningerin kutsumisen tehtävään. Tiedekuntaneuvoston kuuleminen.
Professorin tehtävä sijoittuu tiedekunnan ympäristö- ja biotieteiden laitokselle Joensuun kampukselle. Tehtävän täytössä on käytetty ilmoittautumista kutsumenettelyharkintaan.
Tehtävään ilmoittautuivat määräaikaan 20.12.2017 mennessä seuraavat henkilöt:
PhD Benedicte Riber Albrectsen, PhD Pedro Aphalo, MMT Frank Berninger, PhD Christina Biasi, PhD Dylan Gwynn-Jones, PhD Henrik Hartmann, MMT Heikki Hänninen, FT Markku Keinänen, PhD Tarja Lehto, FT Tapani Repo, PhD Björn Robroek, FT Sanna Saarnio, FT Teemu Tahvanainen, FT Kari Taulavuori, FT Arja Tervahauta ja PhD Christian Zidorn.
Itä-Suomen yliopiston johtosäännön 30 §:n mukaisena tehtäväntäyttö-
toimikuntana on toiminut dekaanin nimeämä työryhmä puheenjohtajanaan dekaani Jukka Jurvelin, varadekaani Jorma Palvimo, terveystieteiden tiedekunta, ympäristö- ja biotieteiden laitoksen johtaja, professori Maija-Riitta Hirvonen, professori Matti Vornanen, ympäristö- ja biotieteiden laitos sekä professori Heli Peltola, metsätieteiden osasto. Työryhmän sihteerinä toimi johtava hallintopäällikkö Arja Hirvonen.
Työryhmä on selvittänyt kasviekologian, erityisesti ilmastonmuutos ja vasteet, professuuriin harkittavan pätevyyttä ja soveltuvuutta sekä edellytyksiä käynnistää yliopistolain mukainen kutsumenettely. Selvittämiseen on kuulunut kärkikandidaattien haastattelu. Selvityksen perusteella työryhmä ehdottaa kutsumenettelyn käynnistämistä MMT Frank Berningerin kutsumiseksi po. professorin tehtävään toistaiseksi. Liitteenä työryhmän muistio, Berningerin cv, opetusportfolio ja julkaisuluettelo.
Kasviekologian, erityisesti ilmastonmuutos ja vasteet, professorin tehtävän tehtäväntäyttöseloste sisältää johtosäännön edellyttämät tehtäväalan ja tehtävämäärityksen sekä esityksen tehtävään kutsuttavasta. Tehtävään kutsuttavalta ei edellytetä käytännöllistä perehtyneisyyttä tehtävänalaan. Luonnos tehtäväntäyttöselosteesta liitteenä.
Tiedekuntaneuvosto käsittelee kasviekologian, erityisesti ilmastonmuutos ja vasteet, professorin tehtäväntäyttöselosteen sekä dekaanin ehdotuksen kutsuttavasta.